ai4bharat/Pralekha huggingface dataset:
पर्यावरण, वन एवं जलवायु परिवर्तन मंत्रालय
गांधीनगर येथे 27-29 मार्च 2023 दरम्यान जी 20 च्या दुसऱ्या पर्यावरण आणि हवामान शाश्वतता कार्य गट  बैठकीचे आयोजन
नवी दिल्ली, 28 फेब्रुवारी 2023
दुसरी पर्यावरण आणि हवामान शाश्वतता कार्य गटाची  बैठक 27-29 मार्च 2023 दरम्यान गांधीनगर येथे होणार आहे. दुसऱ्या ईसीएसडब्ल्यूजी ची सुरुवात जलसंपत्ती व्यवस्थापनावरील एका जोड कार्यक्रमाने होईल ज्यामध्ये जी 20 सदस्य देशांद्वारे जल संसाधन व्यवस्थापनातील सर्वोत्तम पद्धतींवरील सादरीकरण होईल. यानंतर अडालज वाव येथे अभ्यास दौरा आणि स्थळ भेट केली जाईल जी भारतातील प्राचीन जल व्यवस्थापन पद्धती आणि सुंदर वातावरणात जलस्रोतांचे संरक्षण करण्याची भारताची दीर्घकालीन परंपरा दर्शवेल.
यानंतर ‘साबरमती सायफन अँड एस्केप ऑन नर्मदा मेन कॅनॉल’ या ठिकाणाला भेट दिली जाईल, जी भारताचे अभियांत्रिकी कौशल्य दर्शवते कारण नर्मदा नदीचे पाणी नदीच्या पात्राखाली बांधलेल्या एका मोठ्या बोगद्यातून वाहते आणि दुसऱ्या बाजूने प्रवाह सुरू राहतो. नदी पुनर्भरणासाठी सांडपाणी प्रक्रिया प्रकल्पातून प्रक्रिया केलेल्या पाण्याचा वापर केलेली सांडपाणी व्यवस्थापन पद्धती पाहण्यासाठी साबरमती रिव्हर फ्रंटला देखील प्रतिनिधी भेट देतील.
त्यानंतरच्या दोन दिवसात, भारत पर्यावरण आणि हवामान शाश्वतता कार्य गटाच्या संकल्पनेवर तांत्रिक चर्चा- परिसंस्था संवर्धन आणि समृद्ध जैवविविधतेला चालना; शाश्वत आणि हवामान अनुकूल नील अर्थव्यवस्थेला प्रोत्साहन देणे; आणि संसाधन कार्यक्षमता आणि चक्राकार अर्थव्यवस्थेला प्रोत्साहन यांचा समावेश असेल. खास करून मान्यवरांसाठी गुजरातच्या वैविध्यपूर्ण सांस्कृतिक परंपरेची झलक त्यांच्या नृत्य आणि संगीत सादरीकरणाद्वारे देखील मिळेल.
दुसऱ्या ईसीएसडब्ल्यूजी बैठकीच्या तयारीचा आढावा घेण्यासाठी आज पर्यावरण, वन आणि हवामान बदल मंत्रालयाच्या सचिव लीना नंदन आणि गुजरात सरकारचे मुख्य सचिव राज कुमार यांच्यात बैठक झाली. राज्य सरकारने सर्व जी-20 प्रतिनिधींचे हार्दिक स्वागत करण्यासाठी आणि कार्यक्रमाच्या भव्य यशस्वीतेची खातरजमा करण्यासाठी संपूर्ण सज्जतेचे आश्वासन दिले.
पर्यावरण आणि हवामान शाश्वतता हे शेर्पा ट्रॅक अंतर्गत कार्यरत गटांपैकी एक आहे. पर्यावरण आणि हवामान शाश्वतता कार्य गटाच्या  चार बैठका बेंगळुरू, गांधीनगर, मुंबई आणि चेन्नई येथे होणार आहेत.
N.Chitale/V.Joshi/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 65
निती आयोग
नीती आयोग, येत्या 30 मार्च रोजी कार्बनचा सक्षम वापर, उपयोग आणि साठवण यावर एक कार्यशाळा करणार आयोजित
नवी दिल्ली, 28 मार्च 2022
नीती आयोगाच्या वतीने,कार्बनचा सक्षमपणे वापर, उपयोग आणि साठवण  या विषयावरील राष्ट्रीय स्तरावरील एक कार्यशाळेचे आयोजन दिनांक 30 मार्च 2022 रोजी, करण्यात येत आहे.
या कार्यशाळेचे उदघाटन नीती आयोगाचे उपाध्यक्ष डॉ. राजीव कुमार,यांच्या हस्ते होणार असून सदस्य डॉ. व्हीके सारस्वत आणि प्रमुख कार्यकारी अधिकारी अमिताभ कांत, पंतप्रधानांचे सल्लागार अमित खरे, प्रमुख वैज्ञानिक सल्लागार प्रा. के विजय राघवन, भारत सरकारचे सर्व सचिव, अध्यक्ष आणि व्यवस्थापकीय संचालक सार्वजनिक क्षेत्रातील कंपन्या आणि राष्ट्रीय आणि आंतरराष्ट्रीय कंपन्यांचे वरिष्ठ अधिकारी या कार्यशाळेला उपस्थित असतील.
आपले हवामान लक्ष्य साध्य करण्यात सीसीयूची महत्त्वपूर्ण भूमिका असल्याचे नीती आयोगाने ओळखले आहे. अलीकडेच, हवामान बदलावरील आंतर-सरकारी समूहाने केलेल्या अभ्यासाने आपल्या अर्थव्यवस्थेचे डी-कार्बनीकरण करण्यासाठी कार्बन कॅप्चरचे असलेले महत्त्व दाखवून दिले आहे. औद्योगिक उत्सर्जनासाठी हे आज विशेषतः महत्वाचे आहे, ज्याकडे आवश्यक लक्ष दिले गेलेले नाही. वातावरणातील निव्वळ शून्य कार्बन उत्सर्जन, कदाचित आजच्या तेल उद्योगाइतक्या मोठ्या प्रमाणात असलेल्या उद्योगापेक्षा दुप्पट मोठा एखादा नवीन उद्योग तयार करण्यात महत्त्वाची भूमिका बजावेल. शून्य कार्बन अर्थव्यवस्थेमध्ये तात्काळ संक्रमण करण्यासाठी सीसीयूएस एक महत्त्वपूर्ण परीवर्तन ठरेल आणि त्यानुसार, सरकारला 2070 उद्दिष्टाची वचनबद्धता दाखवणे आवश्यक होईल.
भारतात चक्राकार अर्थव्यवस्था सक्षम करण्यात सीसीयूच्या असलेल्या भूमिकेवर चर्चा करण्यासाठी सरकारी अधिकारी, संबंधित उद्योगक्षेत्रातील धुरीण आणि शैक्षणिक संघटना निती आयोगाच्या या कार्यशाळेत एकत्र येतील.S.Thakur/S.Patgaonkar/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 145
पंतप्रधान कार्यालय
पंतप्रधान नरेंद्र मोदी यांच्या हस्ते उद्या दिनांक 11 फेब्रुवारी रोजी पेट्रो टेक 2019 चे उद्घाटन
नवी दिल्ली, 10 फेब्रुवारी 2019
पंतप्रधान नरेंद्र मोदी उद्या दिनांक 11 फेब्रुवारी 2019 ला भारतीय एक्सपो सेंटर ग्रेटर नोएडा उत्तर प्रदेश येथे पेट्रो टेक 2019 चे उद्घाटन करतील तसेच ते उद्घाटन समारंभाला संबोधित करतील.
पेट्रो टेक 2019 ही भारताची फ्लॅग शीप हायड्रोकार्बन परिषद आहे.
भारत सरकारच्या पेट्रोलियम आणि नैसर्गिक वायू मंत्रालयांतर्गत 13 व्या आंतरराष्ट्रीय तेल आणि गॅस परिषद तसेच प्रदर्शनी, ‘पेट्रो 2019’ चे आयोजन करण्यात आले आहे. भागीदार देशांचे 95 उर्जा मंत्री आणि आणि जवळपास सत्तर देशांचे प्रतिनिधी या पेट्रो टेक 2019 परिषदेत सहभागी होण्याची अपेक्षा आहे.
ग्रेटर नोएडा च्या वीस हजार स्क्वेअर मीटर क्षेत्रात ही प्रदर्शनी दूरवर पसरली असून परिषदेसह विविध कार्यक्रम यावेळी आयोजित करण्यात आले आहेत. पेट्रो टेक 2019 प्रदर्शनीमध्ये मेक इन इंडिया आणि पुनर्नवीकरण ऊर्जा संकल्पनांवर आधारित तेरा देशांचे विविध दालने आणि जवळपास 40 देशांमधील 750 प्रदर्शनी स्टॉल्स उभारण्यात येणार आहेत.
या आधी पंतप्रधानांनी 5 डिसेंबर 2016 रोजी बाराव्या पेट्रो टेक 2016 चे उद्घाटन केले होते.
ऊर्जा सुरक्षा, ऊर्जा शाश्वतता ,ऊर्जा क्षमता आणि ऊर्जा उपलब्धता हे चार स्तंभ पंतप्रधानांनी भविष्याचा दृष्टीकोनातून भारताच्या ऊर्जा क्षेत्रासाठी महत्त्वपूर्ण असल्याचे सांगितले.
पंतप्रधानांनी जागतिक हायड्रोकार्बन संस्थांना भारताच्या मेक इन इंडिया मध्ये गुंतवणुकीसाठी आमंत्रित केले आणि त्यांनी आश्वासन दिले की, भारत रेड कार्पेटपासून ते रेड कार्पेटपर्यंत बदल घडवून आणेल.
B.Gokhale/P.Malandkar
(Visitor Counter : 53
सुक्ष्म, लघु आणि मध्यम उदयोग मंत्रालय
केव्हीआयसीने सुरू केली ई-मार्केटींग प्रणाली
(नवी दिल्ली, 3 जुलै 2018
खादी आणि ग्रामोद्योग आयोगाने आज नवी दिल्लीत ‘खादी इन्स्टिट्यूशन मॅनेजमेंट ॲण्ड इन्फरमेशन सिस्टीम ’ या ई-मार्केटींग प्रणालीचा शुभारंभ केला. खादी आणि ग्रामोद्योग उत्पादनांच्या खरेदी आणि विक्रीसाठी देशभरातून कुठूनही ही प्रणाली वापरता येईल. खादी आणि ग्रामोद्योगच्या 480 संस्था आणि दालने या प्रणालीशी जोडण्यात आली आहे.
S.Tupe/S.Kane/P.Kor
आयुष मंत्रालय
“आयु संवाद” अभियान

नवी दिल्ली, 25 जानेवारी 2021
“आयु संवाद”  हे आयुर्वेद आणि कोविड-19 महामारी या विषयांबाबत मोठ्या प्रमाणावर चालविण्यात येत असलेल्या अनेक जनजागृती अभियानांपैकी एक अभियान आहे. हे अभियान नवी दिल्लीच्या अखिल भारतीय आयुर्वेद संस्थेच्याच्या वतीने आयोजित करण्यात आले असून आयुष मंत्रालयाने ह्या अभियानाची संकल्पना मांडून त्याला संपूर्ण समर्थन दिले आहे. या अभियानाअंतर्गत भारतीय नागरिकांसाठी देशभरात आयुर्वेद तज्ञांची 5 लाखांहून अधिक व्याख्याने आयोजित केली जाणार आहेत.
अभियानाचे उद्दिष्ट :
“कोविड-19 महामारी आटोक्यात आणण्यासाठी आयुर्वेद” या संकल्पनेवर आधारित व्याख्यानांच्या मालिकेद्वारे सामान्य जनतेमध्ये जाणीव निर्माण करणे हे या अभियानाचे मुख्य उद्दिष्ट आहे. भारतभरात 5 लाख व्याख्यानांचे आयोजन करून त्यामध्ये संरचनात्मक सादरीकरणाच्या माध्यमातून सुमारे 1 कोटी लोकांपर्यंत एकसमान माहिती पोहोचण्याची निश्चिती या अभियानाद्वारे होणार आहे.
S.Tupe/S.Chitnis/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 176
वस्त्रोद्योग मंत्रालय
वस्त्रोद्योग क्षेत्रासाठीची उत्पादन संलग्न प्रोत्साहन  योजनेअंतर्गत अर्ज भरण्याच्या तारखेला मुदतवाढ
नवी दिल्ली, 28 जानेवारी 2022
वस्त्रोद्योग मंत्रालयाने वस्त्रोद्योग क्षेत्रासाठी उत्पादन संलग्न प्रोत्साहन योजनेअंतर्गत अर्ज सादर करण्याची मुदत14 फेब्रुवारी 2022 पर्यंत वाढवली आहे. यापूर्वी वस्त्रोद्योग क्षेत्रासाठी पीएलआय योजनेअंतर्गत ऑनलाइन अर्ज सादर करण्याची मुदत 31 जानेवारी 2022 अशी होती.
पात्र अर्जदार केवळ ऑनलाइन पद्धतीने अर्ज करू शकतात.
https://pli.texmin.gov.in/mainapp/Default ही त्यासाठीची लिंक आहे.
योजनेची तपशीलवार मार्गदर्शक तत्त्वे येथे उपलब्ध आहेत:
https://pli.texmin.gov.in/Guidelines/Approved%20Guidelines%20for%20PLI%20scheme%20for%20Textiles.pdf.
Jaydevi PS/S.Patgaonkar/P.Malandkar
(Visitor Counter : 147
कार्मिक, सार्वजनिक तक्रार आणि निवृत्ती वेतन मंत्रालय
एचडीएफसी बँकेच्या दोन अधिकाऱ्यांना दोन लाख रुपयांच्या लाचखोरी प्रकरणात तीन वर्षांच्या सश्रम कारावासाची शिक्षा
लाचखोरी प्रकरणी दोषी ठरलेल्या एचडीएफसी बँक लिमिटेड,बारामती शाखेच्या एका माजी ग्राहक सेवा अधिकाऱ्याला , पुणे सीबीआय न्यायालयाच्या विशेष न्यायाधीशांनी, तीन वर्षांच्या सश्रम कारावासाची शिक्षा आणि 60,000/- रुपयांचा दंड ठोठावला आहे. तसेच ह्याच बँकेच्या बारामती तील जलोची शाखेच्या ग्रामीण विपणन अधिकाऱ्याला 3 वर्षांचा सश्रम कारावास आणि 10,000 रुपयांचा दंड ठोठावला आहे.
या प्रकरणी आलेल्या तक्रारीवरून सीबीआयने 30 जुलै 2020 रोजी माजी ग्राहक सेवा अधिकाऱ्याविरुद्ध  गुन्हा दाखल केला होता. आरोपीने, एचडीएफसी बँकेचे 99 लाख रुपयांचे कर्ज मंजूर करण्यासाठी 2,70,000/- रुपयांची लाच मागितल्याचा आरोप तक्रारदाराने केला होता. नंतर या लाचेच्या रकमेबद्दल वाटाघाटी होऊन, 2.25 रुपयांची रक्कम निश्चित करण्यात आली. त्यापैकी, 2 लाख रुपये सुरवातीला दिले गेले. या अधिकाऱ्याने आपले कनिष्ट सहकारी, जे बँकेत रूरल सेल्स अधिकारी म्हणून कार्यरत होते, त्यांना ही लाचेची रक्कम घेण्यासाठी तक्रारदाराकडे पाठवले.
त्यावेळी सीबीआयने सापळा रचून या कर्मचाऱ्याला तक्रारदाराकडून 2 लाख रुपयांची लाच घेताना रंगेहात पकडले. त्यानंतर या दोन्ही आरोपींना अटक करण्यात आली. आरोपींच्या परिसरात झडती घेऊन काही अवैध कागदपत्रेही जप्त करण्यात आली.
तपासानंतर, सीबीआयने दोन्ही आरोपींविरुद्ध 18 डिसेंबर 2020 रोजी पुण्याच्या सीबीआय विशेष न्यायालयात आरोपपत्र दाखल केले.
न्यायालयाने दोन्ही आरोपींना दोषी ठरवून शिक्षा दिली आहे.
पंतप्रधान कार्यालय
पंतप्रधानांकडून जन्माष्टमीच्या शुभेच्छा
(नवी दिल्ली, 24 ऑगस्ट 2019
पंतप्रधान नरेंद्र मोदी यांनी देशवासियांना जन्माष्टमीच्या शुभेच्छा दिल्या आहेत.
“ देशवासियांना श्रीकृष्ण जन्माष्टमीच्या हार्दिक शुभेच्छा। जय श्रीकृष्ण!
भगवान श्रीकृष्णाच्या आशीर्वादाने आपल्या आयुष्यात आनंद आणि आरोग्य लाभो ”, असे पंतप्रधान म्हणाले.
S.Thakur/P.Kor
पर्यटन मंत्रालय
15ऑक्टोबर 2020 पर्यंत हॉटेल्स / रेस्टॉरंट्स बंद करण्याबाबत पर्यटन मंत्रालयाकडून कुठलेही पत्र नाही
नवी दिल्ली, 22 एप्रिल 2020
कोरोना विषाणूच्या प्रादुर्भावामुळे 15ऑक्टोबर 2020 पर्यंत हॉटेल्स / रेस्टॉरंट्स बंद राहतील असा दावा करणारे खोटे पत्र पर्यटन मंत्रालयाच्या नावाखाली समाज माध्यमांवर फिरत असल्याचे आणि यामुळे संपूर्ण पर्यटन क्षेत्रात भिती निर्माण केली जात असल्याचे पर्यटन मंत्रालयाच्या निदर्शनाला आले आहे. “पर्यटन मंत्रालयाने असे कोणतेही पत्र दिलेले नाही” आणि अशा प्रकारच्या खोट्या बातम्यांवर लोकांनी विश्वास ठेवू नये असे पर्यटन मंत्रालयाने स्पष्ट केले आहे. .
पीआयबी फॅक्टचेक वर देखील हे स्पष्ट करण्यात आले आहे.
Be cautious of #Fake order claiming that hotels/resturants will remain closed till 15th October 2020 due to #Coronavirusoutbreak.#PIBFactCheck: The order is Fake and has NOT been issued by Ministry of Tourism.
— PIB Fact Check  April 8, 2020
Do not believe in rumours! pic.twitter.com/efRx3PWTj0
पर्यटन मंत्रालयाने यापूर्वीच सोशल मीडियावर हे वृत्त फेटाळले असून मुंबई पोलिसांच्या सायबर गुन्हे शाखेकडे तक्रार दाखल केली आहे. पीआयबी फॅक्ट चेक युनिटनेही काही दिवसांपूर्वी हे फेटाळले होते मात्र खोटे संदेश पुन्हा फिरत आहेत. पीआयबी फॅक्टचेकने काल पुन्हा स्पष्टीकरण दिले आहे. सर्वांना विनंती केली आहे की त्यांनी अशा संदेशांकडे दुर्लक्ष करावे आणि केवळ अधिकृत निवेदनावर विश्वास ठेवावा.
On popular demand, the #FakeNews claiming that hotels/resturants will remain closed till 15th October 2020 due to #Coronavirusoutbreak, is being reposted.
— PIB Fact Check  April 21, 2020
It's again clarified that no such order has been issued by Tourism Ministry.
Stay clear of romours mongers. https://t.co/Qmjc6kNXEcU.Ujgare/S.Kane/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
पंतप्रधान कार्यालय
ग्रीसच्या पंतप्रधानांनी आयोजित केलेल्या ‘बिझनेस लंच’ मध्ये पंतप्रधानांनी उद्योजकांबरोबर साधला संवाद
अथेन्स येथे ग्रीसचे पंतप्रधान किरियाकोस मित्सोटाकिस यांनी 25 ऑगस्ट 2023 रोजी आयोजित केलेल्या बिझनेस लंचला पंतप्रधान नरेंद्र मोदी उपस्थित होते.
या कार्यक्रमात नौवहन , पायाभूत सुविधा, ऊर्जा, यासह विविध क्षेत्रातील आघाडीच्या भारतीय आणि ग्रीक मुख्य कार्यकारी अधिकाऱ्यांचा सहभाग होता.
आपल्या भाषणादरम्यान, पंतप्रधानांनी नवीकरणीय ऊर्जा, स्टार्टअप्स, औषध उत्पादन , माहिती तंत्रज्ञान डिजिटल पेमेंट आणि पायाभूत सुविधा यांसारख्या क्षेत्रात भारताची प्रगती आणि व्यवसायाला चालना देण्यासाठी हाती घेतलेल्या विविध उपक्रमांवर प्रकाश टाकला.द्विपक्षीय संबंध बळकट करण्यात आणि भारत आणि ग्रीसमधील आर्थिक सहकार्याला चालना देण्यासाठी या उद्योजकांनी बजावलेली भूमिका त्यांनी अधोरेखित केली.
पंतप्रधानांनी उद्योगपतींना भारतातील गुंतवणुकीच्या संधींचा लाभ गणेयासाठी आणि भारताच्या विकासगाथेचा एक भाग होण्यासाठी प्रोत्साहित केले.
या कार्यक्रमात खालील मुख्य कार्यकारी अधिकारी सहभागी झाले होते.
|
|
अनु.क्र
|
|
कंपनी
|
|
कार्यकारी
|
|
1.
|
|
एल्पेन
|
|
थिओडोर ई. ट्रायफॉन, सीओ /सीईओ
|
|
2.
|
|
गेक टेरना ग्रुप
|
|
जॉर्जिओस पेरिस्टेरिस, संचालक मंडळ अध्यक्ष
|
|
3.
|
|
नेपच्युन्स लाइन्स शिपिंग आणि मॅनेजिंग एंटरप्राइजेस एस. ए.
|
|
मेलिना ट्रॅव्हलो, संचालक मंडळ अध्यक्ष
|
|
4.
|
|
चिपिता एस. ए
|
|
स्पायरोस थियोडोरोपौलोस, संस्थापक
|
|
5.
|
|
युरोबँक एस.ए.
|
|
फोकिओन कराविअस, मुख्य कार्यकारी अधिकारी
|
|
6.
|
|
टेम्स एस.ए.
|
|
अकिलीस कॉन्स्टँटाकोपोलोस, अध्यक्ष आणि मुख्य कार्यकारी अधिकारी
|
|
7.
|
|
मायटिलिनोस समूह
|
|
इव्हान्जेलोस मायटिलिनोस, अध्यक्ष आणि मुख्य कार्यकारी अधिकारी
|
|
8.
|
|
टायटन सिमेंट समूह
|
|
दिमित्री पापालेक्सोपौलोस, संचालक मंडळ अध्यक्ष
|
|
9.
|
|
इंटास फार्मास्युटिकल्स
|
|
बिनिश चुडगर, उपाध्यक्ष
|
|
10.
|
|
ईईपीसी
|
|
अरुण गरोडिया, अध्यक्ष
|
|
11.
|
|
एमक्युअर फार्मास्युटिकल्स
|
|
समित मेहता, व्यवस्थापकीय संचालक आणि मुख्य कार्यकारी अधिकारी
|
|
12.
|
|
जीएमआर समूह
|
|
श्रीनिवास बोम्मीदला, समूह संचालक
|
|
13.
|
|
आयटीसी
|
|
संजीव पुरी, अध्यक्ष आणि व्यवस्थापकीय संचालक
|
|
14.
|
|
युपीएल
|
|
विक्रम श्रॉफ, संचालक
|
|
15.
|
|
शाही एक्सपोर्ट्स
|
|
हरीश आहुजा, व्यवस्थापकीय संचालक
रस्ते वाहतूक आणि महामार्ग मंत्रालय
महाराष्ट्रात नागपूर येथे उभारण्यात येणाऱ्या अनुभूती समावेशी पार्क या जगातील सर्वात भव्य आणि अद्वितीय दिव्यांग पार्कची केंद्रीय मंत्री नितीन गडकरी यांच्या हस्ते पायाभरणी
पंतप्रधान नरेंद्र मोदी यांच्या सर्वसमावेशक समाज घडवण्याच्या संकल्पनेतून हे उद्यान विकसित केले जाणार असून, याद्वारे सहानुभूती नव्हे तर सह-अनुभूतीचे दर्शन घडेल- नितीन गडकरी
नवी दिल्ली, 20 फेब्रुवारी 2023
केंद्रीय रस्ते वाहतूक आणि महामार्ग मंत्री नितीन गडकरी यांच्या हस्ते आज महाराष्ट्रातील नागपूर येथे उभारण्यात येणाऱ्या जगातील सर्वात मोठ्या आणि अद्वितीय दिव्यांग पार्क - अनुभूती समावेशी पार्कची पायाभरणी झाली.
पंतप्रधान नरेंद्र मोदी यांच्या सर्वसमावेशक समाज घडवण्याच्या संकल्पनेतून हे पार्क विकसित केले जाणार आहे, या पार्कमध्ये सहानुभूती नव्हे तर सह - अनुभूतीचे दर्शन घडेल म्हणूनच त्याचे नामकरण अनुभूती दिव्यांग पार्क असे करण्यात आले आहे, असे गडकरी यांनी यावेळी सांगितले.
या पार्कच्या माध्यमातून केवळ देशातच नव्हे तर संपूर्ण विश्वात सर्वसमावेशकतेचा संदेश पोहचेल. या पार्कमध्ये सर्व 21 प्रकारच्या दिव्यांगांसाठी अनुकूल सुविधा असतील, यामध्ये स्पर्श आणि गंध उद्यान, हायड्रोथेरपी युनिट, वॉटर थेरपी, मतिमंद मुलांसाठी आणि त्यांच्या मातांसाठी स्वतंत्र खोली, अशा सुविधा असतील, असे ते म्हणाले.
नागपूर शहर हे देशातील वेगाने विकसित होणाऱ्या शहरांपैकी एक आहे. 2016 मध्ये केंद्र सरकारने दिव्यांग व्यक्तींच्या अधिकारांसाठी दिव्यांग व्यक्तींचे अधिकार कायदा संमत केला. या कायद्यामुळे दिव्यांगांना प्रतिष्ठेने जगण्याचा अधिकार मिळाला आहे. याअंतर्गत केंद्र सरकारने पुढाकार घेऊन दक्षिण भारत आणि मध्य प्रदेशात काही दिव्यांग पार्कची निर्मिती केली आहे. या मालिकेत नागपूरच्या पारडी परिसरात दिव्यांग मुलांसाठी आणि सर्वसामान्य नागरिकांसाठी हे 'अनुभूती समावेशी पार्क ' उभारले जात आहे, असेही ते म्हणाले.
हे उद्यान जगातील पहिले समावेशी दिव्यांग उद्यान असून 90 हजार चौरस फूट जागेत उभारण्यात येणाऱ्या या उद्यानासाठी भारत सरकारच्या सामाजिक न्याय आणि अधिकारिता मंत्रालयाने सुमारे 12 कोटी रुपयांची तरतूद केली आहे. येथे दिव्यांग, सर्वसाधारण नागरिक आणि ज्येष्ठ नागरिकांसाठी विविध प्रकल्पांची संकल्पना मांडण्यात आली आहे, असे गडकरी यांनी सांगितले.N.Chitale/B.Sontakke/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 183
युवा व्यवहार आणि क्रीडा मंत्रालय
क्रीडामंत्री अनुराग ठाकूर यांनी घेतली जागतिक युवा तिरंदाजी अजिंक्यपद स्पर्धेतील विजेत्यांची भेट; मोठ्या संख्येने पदके प्राप्त केल्याबद्दल केले अभिनंदन
तळागाळातल्या प्रतिभेचा विकास आणि जोपासना करण्यासाठी पंतप्रधान नरेंद्र मोदी यांच्या संकल्पनेतून सुरू झालेल्या उपक्रमांचे उत्तम परिणाम दिसून येत आहेत : अनुराग ठाकूर
नवी दिल्ली, 17 ऑगस्ट 2021
अभिमानाची बाब
- पोलंडमधील व्रोकला येथे झालेल्या जागतिक युवा तिरंदाजी स्पर्धेत 8 सुवर्ण, 2 रौप्य आणि 5 कांस्य अशा एकूण 15 पदकांची कमाई भारतीय संघाने केली.
जागतिक युवा तिरंदाजी अजिंक्यपद स्पर्धेतील विजेत्यांशी केंद्रीय युवा आणि क्रीडा खात्याचे मंत्री अनुराग ठाकूर यांनी मंगळवारी एका कार्यक्रमादरम्यान संवाद साधला आणि देशाचे नाव उज्ज्वल केल्याबद्दल त्यांचे अभिनंदन केले. भारतीय संघाने पोलंडमधील व्रोकला येथे झालेल्या तिरंदाजी स्पर्धेत 8 सुवर्ण, 2 रौप्य आणि 5 कांस्य अशा एकूण 15 पदकांची कमाई केली.
कनिष्ठ स्तरापासूनच देशात वैविध्यपूर्ण बुद्धिमत्ता मोठया प्रमाणावर उदयाला येत असल्याची प्रशंसा त्यांनी केली. “तळागाळातील स्तरावरील प्रतिभेचा विकास आणि संवर्धन करण्यासाठी खेलो इंडिया सारख्या योजना विकसित करण्यासाठी पंतप्रधान नरेंद्र मोदी यांच्या संकल्पनेतून झालेल्या प्रयत्नांचे उत्तम परिणाम यासारख्या अजिंक्यपद स्पर्धांमधून दिसून येत आहेत. देशभरातील आपले अनेक तरुण सर्व खेळांमध्ये नावलौकिक मिळवत आहेत आणि प्रगती करत आहेत हे अत्यंत आनंददायी आहे, मोठ्या आशा पल्लवित करणारे आहे. मी सर्व तरुण तिरंदाजांचे अभिनंदन करतो आणि त्यांना पुढील स्पर्धांसाठी शुभेच्छा देतो. वरिष्ठ संघात स्थान मिळवण्यासाठी त्यांची वाटचाल सुरू असताना, उच्च स्तरावर स्पर्धा करण्यासाठी आवश्यक सर्वोतोपरी सहकार्य त्यांना मिळेल, ” असे ठाकूर यांनी सांगितले.
सुवर्णपदक विजेत्यांमध्ये कॅडेट कंपाउंड महिला संघ, कॅडेट कंपाउंड पुरुष संघ, कनिष्ठ रिकर्व्ह पुरुष संघ, कॅडेट रिकर्व्ह पुरुष संघ, कॅडेट कंपाउंड पुरुष संघ, कॅडेट रिकर्व्ह मिश्र संघ, कनिष्ठ रिकर्व्ह मिश्र संघ आणि महिलांच्या वैयक्तिक स्तरीय ज्युनिअर रिकर्व्ह प्रकारात सुवर्णपदक जिंकलेल्या कोमोलिका बारी हिचा समावेश आहे.
वैयक्तिक आणि मिश्र दुहेरीत दोन सुवर्णपदके जिंकणाऱ्या कोमोलिकाने 2019 च्या जागतिक कॅडेट अजिंक्यपद स्पर्धेतही पदक जिंकले. टार्गेट ऑलिम्पिक पोडियम स्कीम कोर टीमचा एक भाग असलेली कोमलिका, टाटा अक़दमीची आणखी एक विद्यार्थिनी असून , मार्च 2021 मध्ये देहरादून येथे आयोजित 41 व्या एनटीपीसी कनिष्ठ तिरंदाजी राष्ट्रीय अजिंक्यपद स्पर्धेत महिला वैयक्तिक रिकर्व्हमध्ये राष्ट्रीय विजेती ठरली. खेलो इंडिया युवा खेळांपासून यशाची अनेकानेक शिखरे ती सर करताना दिसू लागली. 2019, 2020 च्या या स्पर्धा तसेच गेल्या वर्षी झालेल्या विद्यापीठ स्पर्धांमध्ये तिने पदके जिंकली.
दरम्यान, पोलंडमधील रौप्यपदक विजेत्यांमध्ये कॅडेट कंपाउंड वैयक्तिक स्पर्धा जिंकणारी प्रिया गुर्जर आणि कंपाउंड कनिष्ठ वैयक्तिक  स्पर्धेतून साक्षी चौधरी यांचा समावेश आहे. कांस्यपदक विजेत्यांमध्ये कंपाउंड कॅडेट महिला गटात परनीत कौर, कंपाउंड कनिष्ठ वैयक्तिक  स्पर्धेत ऋषभ यादव, रिकर्व्ह कॅडेट वैयक्तिक  स्पर्धेत, तसेच कैडेट रिकर्व्ह महिला संघ स्पर्धेत मंजिरी मनोज अलोन आणि विशाल चांगमाई यांचा समावेश आहे.
M.Chopade/S.Kulkarni/P.Malandkar
(Visitor Counter : 200
पंतप्रधान कार्यालय
संयुक्त राष्ट्रांच्या महासभेचे नवनिर्वाचित अध्यक्ष आणि मालदीवचे परराष्ट्र व्यवहारमंत्री अब्दुल्ला शाहीद यांनी 23 जुलै 2021 रोजी घेतली पंतप्रधानांची भेट
यूएनजीए म्हणजेच संयुक्त राष्ट्रांच्या महासभेच्या 76 व्या सत्राचे नवनिर्वाचित अध्यक्ष आणि मालदीवचे परराष्ट्र व्यवहारमंत्री मा.अब्दुल्ला शाहीद यांनी आज पंतप्रधान नरेंद्र मोदी यांची भेट घेतली.
यूएनजीएच्या 76 व्या सत्राचे नवनिर्वाचित अध्यक्ष या नात्याने अब्दुल्ला शाहीद भारतभेटीवर आले आहेत. 7 जुलै 2021 रोजी न्यूयॉर्कमध्ये त्यांची या पदी निवड झाली.
त्या निवडणुकीतील जोरदार विजयाबद्दल पंतप्रधानांनी मा. शाहीद यांचे अभिनंदन करताना, "जागतिक पातळीवर मालदीवचे स्थान उंचावत असल्याचेच हे द्योतक आहे" असे प्रतिपादन केले.
भविष्यात दूरदृष्टी ठेवून 'आशामय अध्यक्षता' असे उद्दिष्ट आखल्याबद्दल पंतप्रधान मोदी यांनी नवनिर्वाचित अध्यक्षांचे कौतुक केले. त्यांच्या अध्यक्षपदाच्या कारकीर्दीत भारताकडून त्यांना पूर्ण सहकार्य आणि पाठिंबा मिळण्याची ग्वाही पंतप्रधानांनी दिली.
"जगातील वर्तमान वस्तुस्थितीचे दर्शन घडण्याच्या दृष्टीने तसेच, जगाच्या लोकसंख्येच्या प्रचंड मोठ्या अंशाच्या आकांक्षांचे प्रतिबिंब पडण्याच्या दृष्टीने, जगाची रचना मल्टीलॅटरल म्हणजे बहुपक्षीय असणे महत्त्वाचे आहे", यावर पंतप्रधान मोदी यांनी भर दिला. संयुक्त राष्ट्रांच्या घटकसंस्थांचीही तशा दृष्टीने पुनर्रचना होण्याची गरजही त्यांनी व्यक्त केली.
नजीकच्या काळात भारत आणि मालदीवच्या द्विपक्षीय संबंधांमध्ये वेगाने झालेल्या वाढीविषयीही उभय नेत्यांनी चर्चा केली. कोविड-19 महामारीच्या परिस्थितीतही द्विपक्षीय प्रकल्पांची गती चांगली राहिल्याबद्दल पंतप्रधान मोदी यांनी समाधान व्यक्त केले. "भारताच्या परराष्ट्र संबंधांपैकी 'शेजार प्रथम' या धोरणाचा आणि 'सागर'  मोहिमेचा महत्त्वाचा भाग असणाऱ्या मालदीवचे महत्त्व मोठे आहे", असे प्रतिपादन पंतप्रधान मोदी यांनी यावेळी केले.
माहिती आणि प्रसारण मंत्रालय
4k रिझोल्यूशनमधील चित्रपट पाहिल्यानंतर विजय आनंद यांचे चिरंजीव वैभव आनंद यांनी एनएफडीसी -भारतीय राष्ट्रीय चित्रपट संग्रहालयाला दिली भेट
पुणे, 26 सप्टेंबर 2023
राष्ट्रीय चित्रपट विकास महामंडळ - भारतीय राष्ट्रीय चित्रपट संग्रहालयाच्या पुणे प्रेक्षागृहामध्ये सोमवार 25 सप्टेंबर रोजी ज्वेल थीफ चित्रपटाची पुनर्संचयित आवृत्ती पाहण्यासाठी आलेल्या प्रेक्षकांना सुखद धक्का बसला ,कारण दिग्दर्शक विजय आनंद यांचे चिरंजीव वैभव आनंद मुंबईहून एनएफडीसी-एनएफएआय येथे चित्रपट आणि चित्रपटाच्या पुनर्संचयनाची प्रक्रिया पाहण्यासाठी आले होते.
दिग्गज सदाबहार अभिनेते देव आनंद यांची जन्म शताब्दी साजरी करण्यासाठी, एनएफडीसी-एनएफएआय त्यांच्या 7 अभिजात कलाकृती देशभरातील पीव्हीआर आणि आयनॉक्स येथे 23 आणि 24 सप्टेंबर रोजी फिल्म हेरिटेज फाऊंडेशनच्या सहकार्याने देशभरात 4 दिवसांमध्ये प्रदर्शित करत आहे.
माहिती आणि प्रसारण मंत्रालयाच्या अंतर्गत राष्ट्रीय चित्रपट वारसा अभियानाचा एक भाग म्हणून एनएफडीसी-एनएफएआयद्वारे पुनर्संचयित आणि मुंबईत जुहू येथे प्रदर्शित केलेले 4k रिझोल्यूशनमधील चित्रपट वैभव आनंद यांनी सर्वप्रथम पाहिले. या भेटीबद्दल बोलताना, एनएफडीसी-एनएफएआय मधील अधिकाऱ्याने सांगितले की,''वैभव जी यांनी नमूद केले की, चित्रपटाची पुनर्संचयित आवृत्ती 60-70 वर्ष रिल्स जतन करून ठेवल्यानंतर देखील किती नवी कोरी झाली हे पाहून ते थक्क झाले होते, आणि पुनर्संचयित प्रक्रियेबद्दलही जाणून घेण्यास उत्सुक होते. त्यामुळे हे सर्व पाहण्यासाठी ते पुण्याला आले.”
ते पुण्यात येत आहेत म्हटल्यावर एनएफडीसी-एनएफएआय इथल्या संबंधितांनी मोठा उत्साह दाखवला. ‘ज्वेल थीफ’ च्या प्रदर्शनाच्या आधी, आनंद जमलेल्या मंडळींना संबोधित करताना म्हणाले, “भारत सरकारच्या पुढाकाराने राष्ट्रीय चित्रपट वारसा अभियानाअंतर्गत पुनर्संचयित केलेल्या या चित्रपटांना अत्यंत चांगला प्रतिसाद आहे. संग्रहालयात जाऊन जुने चित्रपट कशाप्रकारे पुनर्संचयित केले जातात याचे साक्षीदार होता आले त्याबद्दल मी भाग्यवान आहे.”
देव आनंद यांनी भारतीय चित्रपटसृष्टीला दिलेल्या वारशाचा सोहळा सुरू ठेवण्यासाठी, एनएफडीसी-एनएफएआयने मंगळवार, 26 सप्टेंबर ते रविवार, 1 ऑक्टोबर या कालावधीत एनएफडीसी-एनएफएआय परिसरात देव आनंद यांच्या चित्रपटांच्या उत्कृष्ट पोस्टर्सचे प्रदर्शन आयोजित केले आहे. वैभव आनंद यांनी जयकर बंगल्याच्या खाजगी भेटीनंतर एका समारंभात या प्रदर्शनाचे उद्घाटन केले.
S.Kane/S.Chavan/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 42
पर्यावरण, वन एवं जलवायु परिवर्तन मंत्रालय
पुणे मेट्रोच्या पहिल्या आणि दुसऱ्या टप्प्यातल्या 12 कि.मी. लांबीचा मार्ग मार्च 2020 पर्यंत पूर्ण होणार- केंद्रीय मंत्री प्रकाश जावडेकर
पुणे,14 फेब्रुवारी 2020
केंद्रीय पर्यावरण, वने, हवामान बदल, माहिती आणि प्रसारण, अवजड उद्योग आणि सार्वजनिक उपक्रम मंत्री प्रकाश जावडेकर यांनी आज पुणे मेट्रो रेल्वे प्रकल्प तसेच मुळा-मुठा नदी पुनरुज्जीवन प्रकल्प आणि मध्यान्ह भोजन योजनेच्या प्रगतीचा आढावा घेतला. पुण्यात आज झालेल्या जिल्हा विकास समन्वय आणि देखरेख समितीची  बैठक त्यांच्या अध्यक्षतेखाली पार पडली.
यावेळी माध्यमांशी बोलताना ते म्हणाले की, केंद्र सरकारचा ‘दिशा’ हा प्रशंसनीय उपक्रम आहे. या अंतर्गत, पायाभूत आणि मानव विकास योजनांचा आढावा घेतला जातो आणि लोकांना प्रगतीपुस्तक सादर केले जाते.
पुणे मेट्रो रेल्वे प्रकल्पाच्या पहिल्या आणि दुसऱ्या टप्प्यातील 12 कि.मी. लांबीच्या मार्गाचे काम मार्च 2020 पर्यंत पूर्ण होईल, अशी घोषणा त्यांनी केली. हिंजेवाडी मार्गासाठी पायाभरणी पुढल्या महिन्यात केली जाईल, असे त्यांनी सांगितले. पुणे जिल्ह्यात कचऱ्याची विल्हेवाट लावण्यासाठी एक बृहत आराखडा तयार करण्याचा निर्णय घेण्यात आल्याचे जावडेकर म्हणाले. यामुळे 300 हून अधिक परिसराला लाभ होणार आहे.
मध्यान्ह भोजन योजनेच्या प्रगतीबाबत बोलतांना जावडेकर म्हणाले की, स्तनपान देणाऱ्या मातांना पूरक आहाराची तरतूद केल्यामुळे कुपोषित बालकांचे प्रमाण गेल्या तीन वर्षात निम्म्याहून कमी झाले आहे. ही उल्लेखनीय कामगिरी असून मध्यान्ह भोजन योजनेचा लाभ मिळणाऱ्या मुलांची उंची आणि वजन वाढले आहे, असे त्यांनी सांगितले.
मुळा-मुठा नदी स्वच्छता प्रकल्पाला गती दिली जाणार असून केंद्र आणि राज्य स्तरावर बैठकांचे आयोजन केले जाणार आहे. या प्रकल्पासाठी जपान आंतरराष्ट्रीय सहकारी संस्थेने दिलेल्या कर्जाची परतफेड महाराष्ट्र सरकार किंवा पुणे महापालिका करणार नसून केंद्र सरकार करेल आणि हा प्रकल्प केंद्र सरकारकडून पुण्याला भेट म्हणून देण्यात आला आहे, असे ते म्हणाले. मुळा-मुठा आणि अन्य नद्या स्वच्छ करण्यासाठी सांडपाणी प्रक्रिया प्रकल्प उभारले जात आहेत, अशी माहिती त्यांनी दिली.
दिल्लीचे प्रदूषण बऱ्याच प्रमाणात कमी झाले आहे. पूर्व सीमा द्रुतगती मार्ग आणि पश्चिम सीमा द्रुतगती मार्गावर आम्ही 17 हजार कोटी रुपये खर्च केले. या मार्गामुळे दिल्लीहून जाणाऱ्या 60 हजारांहून अधिक वाहनांना पर्यायी मार्ग उपलब्ध झाला आहे. प्रदूषण कमी करण्यासाठी तसेच हवामान बदलांचा सामना करण्यासाठी आम्ही यापुढेही अनेक आघाड्यांवर काम करत राहू, असे त्यांनी सांगितले.
B.Gokhale/S.Kane/P.Kor
(Visitor Counter : 216